“แบงก์ชาติจีน” ตรึงดอกเบี้ย “LPR” 1 ปี 3.65% – 5 ปี 4.30%
“แบงก์ชาติจีน” ประกาศตรึงดอกเบี้ย LPR ประเภท 1 ปี ที่ระดับ 3.65% และ 5 ปี ที่ระดับ 4.30% ตามคาดการณ์ของนักวิเคราะห์
“แบงก์ชาติจีน” ประกาศตรึงดอกเบี้ย LPR ประเภท 1 ปี ที่ระดับ 3.65% และ 5 ปี ที่ระดับ 4.30% ตามคาดการณ์ของนักวิเคราะห์
20 ก.พ. 2566

ธนาคารกลางจีน (PBOC) ประกาศตรึงอัตราดอกเบี้ยเงินกู้ลูกค้าชั้นดี (LPR) ประเภท 1 ปีไว้ที่ระดับ 3.65% และคงอัตราดอกเบี้ย LPR ประเภท 5 ปีที่ 4.30% ในวันนี้ ซึ่งเป็นไปตามการคาดการณ์ของนักวิเคราะห์
ทั้งนี้ อัตราดอกเบี้ย LPR ประเภท 1 ปีของจีนเป็นดัชนีวัดอัตราดอกเบี้ยเงินกู้ของภาคเอกชน ส่วนอัตราดอกเบี้ย LPR ประเภท 5 ปีเป็นดัชนีวัดทิศทางอัตราดอกเบี้ยของภาคครัวเรือน ซึ่งรวมถึงอัตราดอกเบี้ยเพื่อการกู้จำนอง
ด้านนักวิเคราะห์ส่วนใหญ่คาดการณ์ไว้ก่อนหน้านี้ว่า PBOC จะตรึงอัตราดอกเบี้ย LPR ทั้งสองประเภทในวันนี้ หลังจาก PBOC รายงานก่อนหน้านี้ว่า ยอดปล่อยกู้ใหม่สกุลเงินหยวนของธนาคารจีนในเดือนม.ค.ปีนี้อยู่ที่ระดับ 4.9 ล้านล้านหยวน (ประมาณ 7.13 แสนล้านดอลลาร์) เพิ่มขึ้น 2.8% หรือ 9.227 แสนล้านหยวน เมื่อเทียบเป็นรายปี ซึ่งมากกว่าที่นักวิเคราะห์คาดการณ์ไว้ที่ 4.2 ล้านล้านหยวน โดยได้แรงหนุนจากการที่รัฐบาลจีนอนุญาตให้มีการขยายการปล่อยกู้เพื่อฟื้นฟูเศรษฐกิจในทุกภาคส่วน ซึ่งรวมถึงภาคธุรกิจและกลุ่มผู้บริโภค